Diari Oficial de la Generalitat Valenciana


Sumari del DOGV 9372, del 30-06-2022 (2022/6145)

Extracte de la Resolució de 27 de juny de 2022, de la Conselleria d'Innovació, Universitats, Ciència i Societat Digital, per la qual es convoquen beques per a l'alumnat que realitzarà estudis en els centres associats de la Universitat Nacional d'Educació a Distància a la Comunitat Valenciana durant el curs acadèmic 2021-2022.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9372

Data del DOGV
:   30-06-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/6145


Data del document
:   27-06-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Extracte

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

Extracte de la Resolució de 27 de juny de 2022, de la Conselleria d'Innovació, Universitats, Ciència i Societat Digital, per la qual es convoquen beques per a l'alumnat que realitzarà estudis en els centres associats de la Universitat Nacional d'Educació a Distància a la Comunitat Valenciana durant el curs acadèmic 2021-2022. [2022/6145]  
  
BDNS (identif.): 636151.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/636151  
http://www.pap.minhap.gob.es/bdnstrans/index  
  
Primer. Persones beneficiàries i estudis compresos  
Els beneficiaris i estudis compresos seran els establits en l'article 2 de l'Ordre 74/2016, de 23 de novembre, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de les beques per a l'alumnat que haja de realitzar estudis en els centres associats de la UNED a la Comunitat Valenciana (DOGV 7926, 28.11.2016).  
  
Segon. Objecte  
Convocar per al curs 2021-2022 les beques per a l'alumnat que haja de realitzar estudis universitaris oficials de grau en els centres associats de la Universitat Nacional d'Educació a Distància situats a la Comunitat Valenciana.  
  
Tercer. Bases reguladores  
Ordre 74/2016, de 23 de novembre, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de les beques per a l'alumnat que haja de realitzar estudis en els centres associats de la UNED a la Comunitat Valenciana (DOGV 7926, 28.11.2016). El text complet pot consultar-se en l'adreça següent:  
http://innova.gva.es/va/web/universidad/becas-uned  
  
Quart. Quantia  
Es destina un import global màxim de 75.000 - (setanta-cinc mil euros).  
  
Cinqué. Termini de presentació de sol·licituds  
El termini de presentació de sol·licituds telemàtiques serà d'un mes a comptar a partir de l'endemà de la publicació d'aquesta resolució en el Diari Oficial de la Generalitat Valenciana.  
  
Alacant, 27 de juny de 2022.- La consellera d'Innovació, Universitats, Ciència i Societat Digital: Josefina Bueno Alonso.